Psycho Beach Party
Psycho Beach Party () je američka horor filmska komedija snimljena 2000. godine u režiji Roberta Leeja Kinga. Predstavlja adaptaciju istoimene off-Broadway drame Charlesa Buscha, koji je također napisao scenario te se pojavljuje u manjoj ulozi policijske kapetanice. Predstavlja parodiju tzv. beach party filmova koji su bili popularni sredinom 1960-ih, ali i miješanje tog žanra sa psihološkim dramama i slasher filmovima. Radnja se događa 1962. u gradiću na obali Južne Kalifornije, a protagonistica, čiji lik tumači Lauren Ambrose, je djevojka iz dobre porodice koja odluči napustiti školu kako bi se družila sa surferima na plaži, ali uskoro otkriva kako pati od sumračnih stanja i višestrukih ličnosti te počinje sumnjati kako je upravo ona počinitelj serije okrutnih ubistava. Psycho Beach Party je bio napravljen sa izuzetno niskim budžetom. Nakon premijere je imao uglavnom loše kritike.

Uloge
Lauren Ambrose ... Florence "Chicklet" Forrest
Thomas Gibson ... Kanaka
Nicholas Brendon ... Starcat
Kimberley Davies ... Bettina Barnes
Matt Keeslar ... Lars
Charles Busch ... Kap. Monica Stark
Beth Broderick ... Ruth Forrest
Danni Wheeler ... Berdine
Nick Cornish ... Yo-Yo
Andrew Levitas ... Provoloney
Amy Adams ... Marvel Ann
Kathleen Robertson ... Rhonda
Nicholas D'Agosto ... prodavač karata

Izvori

Vanjske veze
 Charles Busch's website 
 
 

Američki filmovi
Australijski filmovi
Filmske komedije
Horor filmovi
Crnohumorni filmovi
Beach party filmovi
Authority control 2